JAWAPAN

:

Tuan Yang di-Pertua,
Kementerian Pembangunan Wanita, Keluarga dan Masyarakat (KPWKM) melalui Jabatan Kebajikan Masyarakat (JKM) menyediakan pelbagai jenis skim bantuan bagi membantu ibu tunggal, warga emas dan golongan miskin. Bagi warga emas, Skim Bantuan Orang Tua dengan kadar RM300 sebulan boleh dipertimbangkan bagi pemohon yang layak berdasarkan syarat-syarat yang ditetapkan. Bagi ibu tunggal, Skim Bantuan Kanak-Kanak dengan kadar antara RM100 sebulan seorang  sehingga maksimum RM450 sebulan sekeluarga tidak melebihi 4 orang juga boleh dipertimbangkan bagi membantu ibu tunggal menyara anak-anak berumur di bawah 18 tahun. 

Selain itu Skim Bantuan Am yang peruntukkannya disediakan oleh Kerajaan Negeri Johor juga diperuntukkan bagi membantu warga emas, ibu tunggal dan orang miskin sekiranya mereka memenuhi syarat kelayakan yang ditetapkan oleh Kerajaan Negeri walaupun mereka tidak dapat dipertimbangkan Skim Bantuan Persekutuan. 

Jumlah permohonan yang telah diterima bagi semua skim bantuan kebajikan oleh JKM dari bulan Januari hingga Ogos 2008 bagi Negeri Johor adalah sebanyak 7,784. Dari jumlah tersebut, permohonan yang diterima dan diluluskan bagi Bantuan Kanak-Kanak, Bantuan Orang Tua dan Bantuan Am adalah seperti berikut :-
	JENIS BANTUAN
	JUMLAH PERMOHONAN YANG DITERIIMA


	JUMLAH PERMOHONAN DILULUSKAN

	Bantuan Kanak-Kanak (BKK)
	1,230
	869

	Bantuan Orang Tua (BOT)
	876
	680

	Bantuan Am (BA)
	900
	644

	Jumlah
	3,006
	2,193


